༈ ན་མོ་མཉྫུ་གྷོ་ཥཱ་ཡ། །སྟོབས་བཅུ་མི་འཇིགས་བཞི་ལྡན་མིའི་སེང་གེའི། །ཟབ་དང་རྒྱ་ཆེའི་ང་རོས་
ཆོས་དབྱིངས་ཁྱོན། །ཀུན་ནས་བཀང་བའི་ལེགས་བཤད་ཕུལ་བྱུང་བ། །ཤེར་ཕྱིན་རྒྱས་པ་དུམ་བུ་བཅུ་
གཉིས་འདི། །རྡོ་རྗེ་གདན་གྱི་བྱང་ཕྱོགས་ཁ་བ་ཅན། །དེ་ཡི་བྱང་ཕྱོགས་ཨ་མདོ་ཧོར་གྱི་ཡུལ། །ས་
ཕྱོགས་ཉམས་དགའ་ལྷ་ཀླུ་དགའ་གར་རྩེ། །རི་དྭགས་ཕྱུགས་འཕེལ་རྩི་ཐོག་རྒྱས་པའི་སར། །དཀའ་
བཅུ་སྨོན་ལམ་གཡུལ་རྒྱལ་ལྟོས་བཅས་ཀྱི། །ལྷག་བསམ་དག་པས་མཁོ་དགུའི་ཡོ་བྱད་སྦྱར། །བཀོད་
ལེགས་དག་པར་བཞེངས་པའི་བསོད་ནམས་མཐུས། །ཐུབ་བསྟན་སྙིང་པོ་བློ་བཟང་གྲགས་པའི་
ལུགས། །ཕན་བདེའི་འབྱུང་གནས་བསྟན་པ་རྒྱས་པར་ཤོག །ལུས་ཅན་ཀུན་ལ་བརྩེ་བའི་སྐྱེས་བུ་
མཆོག །ཞི་བར་གཤེགས་རྣམས་ཐུགས་དགོངས་རྫོགས་པར་ཤོག །ད་ལྟ་བཞུགས་ནས་འགྲོ་བའི་
དོན་མཛད་པ། །བསྟན་འཛིན་རྣམས་ཀྱི་ཞབས་པད་བརྟན་པར་ཤོག །ཕྱོགས་བཅུའི་དགེ་འདུན་སྡེ་
རྣམས་ཁྲིམས་གཙང་ཞིང་། །བཤད་སྒྲུབ་བྱ་བས་དུས་རྣམས་འདའ་བར་ཤོག །བསྟན་ལ་རབ་གུས་
བསྟན་པའི་སྦྱིན་བདག་རྣམས། །མངའ་ཐང་འབྱོར་པ་དབྱར་མཚོ་ལྟར་འཕེལ་ཤོག །ཁྱད་པར་དྲིན་
ཅན་འགྲུབ་པ་བྱམས་སྐྱིད་མ། །དཀའ་བཅུ་སྨོན་ལམ་གཡུལ་རྒྱལ་ནང་མི་སོགས། །ཉེ་འབྲེལ་ལྟོས་
བཅས་ཀྱིས་མཚོན་སེམས་ཅན་ཀུན། །བླ་མེད་བྱང་ཆུབ་མྱུར་དུ་ཐོབ་པར་ཤོག །ཇི་སྲིད་སངས་རྒྱས་གོ་
འཕང་མ་ཐོབ་བར། །ངན་སོང་མི་ཁོམ་གནས་སུ་མི་སྐྱེ་ཞིང་། །དལ་འབྱོར་རྟེན་ཐོབ་རབ་ཏུ་བྱུང་གྱུར་
ནས༑ ༑ཐོས་བསམ་སྒོམ་པས་རབ་དགའི་ས་ཐོབ་ཤོག །དེ་ནས་བཟུང་སྟེ་ཞིང་ཁམས་རབ་འབྱམས་
སུ༑ ༑ཀུན་བཟང་འཇམ་དབྱངས་སྤྱན་རས་གཟིགས་དབང་ལྟར། །ནམ་མཁའ་ཇི་སྲིད་འགྲོ་བའི་དོན་
གྱི་ཕྱིར། །ས་དང་གཟུངས་དང་མངོན་པར་ཤེས་པ་སོགས། །བརླབས་ཆེན་རྒྱལ་སྲས་སྤྱོད་པ་སྤྱད་བྱས་
ནས༑ ༑སྐུ་གསུམ་ཐོབ་ནས་འགྲོ་བ་སྒྲོལ་བར་ཤོག །གནས་སྐབས་སུ་ཡང་ས་ཕྱོགས་འདི་དག་ཏུ། །
ནད་འཁྲུག་འཐབ་རྩོད་དགྲ་ཇག་མེད་པ་དང་། །ཆོས་དང་འཇིག་རྟེན་ཀུན་གྱི་ལེགས་ཚོགས་རྣམས། །
ཡར་ངོའི་ཟླ་ལྟར་རྒྱས་པའི་བཀྲ་ཤིས་ཤོག །ཅེས་པ་འདི་ཧོར་ཨ་མདོའི་དཔོན་གཡུལ་རྒྱལ་གྱིས་བསྐུལ་བའི་ངོར་
- 115 -

༄༅། །ཕུར་ལྕོག་ངག་དབང་བྱམས་པའི་གསུང་འབུམ། །༼༣༽
ངག་དབང་བྱམས་པས་བྲིས་པའོ། །བཀྲ་ཤིས།། །།